CELEX: 62011CA0137
Language: hu
Date: 2012-09-27 00:00:00
Title: C-137/11. sz. ügy: A Bíróság (negyedik tanács) 2012. szeptember 27-i ítélete (Cour du travail de Bruxelles (Belgium) előzetes döntéshozatal iránti kérelme) — Partena ASBL kontra Les Tartes de Chaumont-Gistoux SA (Migráns munkavállalók szociális biztonsága — 1408/71/EGK rendelet — 13. és 14c. cikk — Alkalmazandó jog — Önálló vállalkozók — Szociális biztonsági rendszer — Tagság — Valamely tagállamban munkaviszonyban álló, illetve ott semmilyen tevékenységet nem folytató személy — Valamely másik tagállamban folytatott önálló vállalkozói tevékenység — A társaság megbízottja — A társaság székhelye szerinti tagállamtól eltérő tagállamban lévő lakóhely — A társaság irányítása a lakóhely szerinti tagállamból — A szakmai tevékenység önálló vállalkozói tevékenységként történő, a társaság székhelye szerinti tagállamban való folytatásának megdönthetetlen vélelmét felállító nemzeti szabály — Kötelező tagság ezen államnak az önálló vállalkozókra vonatkozó szociális biztonsági rendszerében)

24.11.2012   
            
            
               HU
            
            
               Az Európai Unió Hivatalos Lapja
            
            
               C 366/11
            
         A Bíróság (negyedik tanács) 2012. szeptember 27-i ítélete (Cour du travail de Bruxelles (Belgium) előzetes döntéshozatal iránti kérelme) — Partena ASBL kontra Les Tartes de Chaumont-Gistoux SA
   (C-137/11. sz. ügy) (1)
   
   (Migráns munkavállalók szociális biztonsága - 1408/71/EGK rendelet - 13. és 14c. cikk - Alkalmazandó jog - Önálló vállalkozók - Szociális biztonsági rendszer - Tagság - Valamely tagállamban munkaviszonyban álló, illetve ott semmilyen tevékenységet nem folytató személy - Valamely másik tagállamban folytatott önálló vállalkozói tevékenység - A társaság megbízottja - A társaság székhelye szerinti tagállamtól eltérő tagállamban lévő lakóhely - A társaság irányítása a lakóhely szerinti tagállamból - A szakmai tevékenység önálló vállalkozói tevékenységként történő, a társaság székhelye szerinti tagállamban való folytatásának megdönthetetlen vélelmét felállító nemzeti szabály - Kötelező tagság ezen államnak az önálló vállalkozókra vonatkozó szociális biztonsági rendszerében)
   2012/C 366/18
   Az eljárás nyelve: francia
   
      A kérdést előterjesztő bíróság
   
   Cour du travail de Bruxelles
   
      Az alapeljárás felei
   
   
      Felperesek: Partena ASBL
   
      Alperesek: Les Tartes de Chaumont-Gistoux SA
   
      Tárgy
   
   Előzetes döntéshozatal iránti kérelem — Munkaügyi bíróság — Az EUMSZ 21. cikk és a szociális biztonsági rendszereknek a Közösségen belül mozgó munkavállalókra és családtagjaikra történő alkalmazásáról szóló, 1971. június 14-i 1408/71/EGK tanácsi rendelet (HL L 149., 2. o.; magyar nyelvű különkiadás 5. fejezet, 1. kötet, 35. o.) 13. és 14c. cikkének értelmezése — Olyan munkavállaló, aki egyidejűleg valamely tagállamban munkavállaló, valamely más tagállamban pedig önálló vállalkozó — Olyan személynek az önálló vállalkozói társadalombiztosítás hatálya alá tartozása, aki külföldön rendelkezik lakóhellyel és külföldről irányítja a más tagállamban adóköteles vállalkozást — A hátrányos megkülönböztetés tilalma és az uniós polgárság.
   
      Rendelkező rész
   
   Az uniós joggal és különösen az 1998. június 29-i 1606/98/EK tanácsi rendelettel módosított, a szociális biztonsági rendszereknek a Közösségen belül mozgó munkavállalókra, önálló vállalkozókra és családtagjaikra történő alkalmazásáról szóló, 1971. június 14-i 1408/71/EGK tanácsi rendelet 13. cikke (2) bekezdésének b) pontjával és 14c. cikkének b) pontjával, valamint az említett rendelet VII. mellékletével ellentétes az alapügyben előfordulóhoz hasonló nemzeti szabályozás, amennyiben lehetővé teszi, hogy az egyik tagállamban adóköteles társaságnak egy másik tagállamból folytatott irányítási tevékenysége esetében az első tagállam megdönthetetlenül vélelmezze, hogy ezt a tevékenységet az ő területén folytatják.
   
      (1)  HL C 179., 2011.6.18.